ब्रह्मा जी का प्रतिदिन सुबह होगा विशेष अभिषेक, शाम को गूंजेगी भव्य आरती
विश्वप्रसिद्ध ब्रह्मा मंदिर में प्रतिदिन सुबह जगत पिता ब्रह्माजी का वैदिक मंत्रोच्चारण के साथ अभिषेक होगा। नियमित रूप से संध्याकालीन भव्य आरती होगी। पुजारी ब्रह्माजी का रोजाना नया शृंगार करेंगे। मंदिर में अब मखाने चावल की खिल्ली की जगह पंचमेवा का प्रसाद चढ़ेगा। इसके लिए मंदिर प्रबंध कमेटी की ओर से दो काउंटर लगेंगे, जहां प्रसाद जूट के थैले में बेचा जाएगा। प्रसाद के लिए 51, 101 एवं 201 रुपए की दर तय की गई है।
ये निर्णय गुरुवार को कलेक्टर गौरव गोयल की अध्यक्षता में आयोजित ब्रह्मा मंदिर प्रबंध कमेटी की बैठक में किए गए। बैठक में मंदिर के विकास एवं बेहतर व्यवस्थाओं के लिए कई महत्वपूर्ण निर्णय किए गए। बैठक में पुष्कर के प्रबुद्ध नागरिकों, जनप्रतिनिधियों पुजारी परिवार की ओर से दिए सुझाव के आधार पर प्रबंध कमेटी ने मंदिर में प्रतिदिन सुबह 4 बजे ब्रह्माजी के विशेष सशुल्क अभिषेक की व्यवस्था शुरू करने का निर्णय किया। यह अभिषेक कोई भी श्रद्धालु मंदिर के पुजारी के सानिध्य में कर सकता है। इसके लिए अभिषेक कराने वाले श्रद्धालुओं को 51 सौ रुपए की प्रबंध कमेटी से रसीद कटवा कर एडवांस बुकिंग करानी होगी। बुकिंग ऑनलाइन भी होगी।
इन्होंने दिए सुझाव
मंदिरके विकास एवं व्यवस्थाओं में सुधार के लिए पालिकाध्यक्ष कमल पाठक, पुजारी लक्ष्मी निवासी वशिष्ठ, कृष्णगोपाल वशिष्ठ, सामाजिक कार्यकर्ता अरुण वैष्णव सहित अनेक प्रबुद्ध नागरिकों ने महत्वपूर्ण सुझाव दिए। बैठक में प्रबंध कमेटी के सदस्य सचिव उपखंड अधिकारी मनमोहन व्यास, तहसीलदार प्रदीप कुमार चौमाल, पालिका के ईओ गजेंद्र सिंह रलावता, अतिरिक्त कोषाधिकारी कश्मीर सिंह आदि अधिकारी मौजूद थे।
{ मंदिर में दिव्यांग वृद्ध दर्शनार्थियों की सुविधा के लिए कमेटी उन्हें निशुल्क व्हील चेयर उपलब्ध कराएगी।
{ विजिटर बुक भी कार्यालय के बाहर रखी जाएगी।
{ कमेटी मंदिर के प्रवेश द्वार के पास क्लॉक रूम वेटिंग रूम की विशेष व्यवस्था होगी।
{ कैशलेस ट्रांजेक्शन को बढ़ावा देने के उद्देश्य से मंदिर में स्वैप मशीन भी लगेगी। मंदिर में श्रद्धालु दान-पात्रों में चढ़ावा डालने के साथ-साथ पेटीएम स्वैप मशीन से भी दान कर सकेंगे। मंदिर प्रबंध कमेटी को श्रद्धालुओं नकद अथवा चेक से भी दान देकर रसीद ले सकेंगे। साथ ही कमेटी के बैंक खाते में भी ऑनलाइन दान राशि जमा करा सकेंगे।
{ ब्रह्मा मंदिर की अलग वेबसाइट बनेगी, जिसमें मंदिर के धार्मिक ऐतिहासिक महत्व की फोटो युक्त पूरी जानकारी होगी। मंदिर में आयोजित होने वाले कार्यक्रमों की भी जानकारी लोगों को घर बैठे उपलब्ध हो सकेगी।
19 करोड़ मंजूर, 17 करोड़ का प्रोजेक्ट प्रस्तावित
ब्रह्मामंदिर के सर्वांगीण विकास सौंदर्यीकरण के लिए प्रसाद योजना के तहत 14 करोड़ एवं देवस्थान विभाग की ओर से 5 करोड़ रुपए स्वीकृत हैं। इस प्रकार मंदिर विकास के लिए 19 करोड़ रुपए मंजूर हैं, जबकि दिल्ली, अहमदाबाद जयपुर के विशेषज्ञों की ओर से मंदिर के विकास के लिए 17 करोड़ का प्रोजेक्ट प्रस्तावित किया गया है। बैठक में कलेक्टर ने उपस्थित सभी लोगों को प्रस्तावित प्रोजेक्ट की बिंदुवार विस्तृत जानकारी दी। यह ड्राफ्ट आम नागरिकों के अवलोकनार्थ मंदिर परिसर में रखा जाएगा। इस संबंध में कोई भी व्यक्ति सुझाव दे सकेंगे। बेहतर सुझाव योजना में शामिल होंगे। प्रोजेक्ट पर सरकार की मंजूरी के बाद अप्रैल से काम शुरू होगा।
वैष्णोदेवी माता मंदिर के जैसे 10 नए दान पात्र औरंगाबाद से ब्रह्मा मंदिर में पहुंच गए हैं। मंदिर की आकृतिनुमा आकर्षक इन डबल-लॉक के दान पात्रों का कलेक्टर ने बैठक से पूर्व निरीक्षण किया। अधीनस्थ अधिकारियों को इन दान पात्रों पर नाम लिखा कर मंदिर में उपयुक्त स्थानों पर लगाने के निर्देश दिए। दान पात्र श्रीसीमेंट के सहयोग से लगाए जा रहे हैं।
अभिषेक के दौरान मंदिर में पुजारी के अलावा अधिकतम चार व्यक्तियों को गर्भ गृह में प्रवेश की अनुमति दी जाएगी। गर्भ गृह में प्रवेश करने वालों के लिए परंपरानुसार ड्रेस कोड धोती-कुर्ता भी तय किया गया। कलेक्टर गौरव गोयल ने कहा कि ब्रह्मा मंदिर के कैंपस मंदिर से सटे बगीचे के विकास के लिए मुख्यमंत्री वसुंधरा राजे के निर्देशानुसार प्लान तैयार किया गया है। बगीचे वाले भू-भाग पर एंट्री सेंटर प्लाजा को लॉटस के रूप में तैयार किया जाएगा। चार युग के थीम पर एक पार्क, ओपन एयर थियेटर, गो शाला, मूलभूत सुविधाएं, यज्ञ शाला निर्माण आदि प्रस्तावित हैं। उन्होंने बताया कि पूर्णतया वास्तु के हिसाब से डिजाइन तैयार की गई है। ये सभी कार्य प्रसाद योजना देवस्थान विभाग की ओर से उपलब्ध कराए गए 19 करोड़ के बजट से कराए जाएंगे।
प्रबंध कमेटी की बैठक में मंदिर के विकास बेहतर व्यवस्था के लिए हुए कई निर्णय
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva